Igrexa de Santa María de Gomariz

A igrexa de Santa María de Gomariz é un templo de orixe medieval (concretamente da segunda metade do século XII), que conserva gran parte da súa fisonomía románica, o que fai que sexa un moi bo exemplo deste tipo de arquitectura rural de Galicia. Situación Está situada na parroquia de Gomariz, no concello de Leiro (comarca do Ribeiro). Sitúase nun alto no medio do lugar de Gomariz desde o que divisa de xeito privilexiado o río Avia. Historia Formou parte como priorado do Mosteiro de Toxosoutos de Lousame, por doazón do Emperador Afonso VII do 9 de maio de 1138: Foi causa de graves conflitos e moitos preitos ao tomar posesión dela a familia dos Sarmiento de Ribadavia a partir de 1369: En 1492 pasou a mans do cabido da catedral de Ourense, e volveu ao mosteiro de Sobrado en 1504: A igrexa orixinal, moi antiga, puido ser feita polos templarios[Cómpre referencia]. Formaba parte do priorado de Sobrado dos Monxes, hoxe desaparecido, que tiña moita importancia para o mosteiro, xa que lle serviría como adega. Das posibles edificacións propiedade do mosteiro quedan algúns restos nun edificio que se distingue pola cantería do muro e os canzorros que terman do beirado. Se foi un celeiro, como supoñen algúns autores[quen?], sería unha das poucas obras civís románicas que se conservan. Descrición Posúe unha soa nave e ábsida amais de portada principal entre contrafortes prismáticos, de arquivoltas semicirculares sobre columnas acobadadas nas xambas. Orixinalmente estaba formada por tres naves, En 1499 aínda quedaba en pé a Torre dos Signos: A cabeceira e a nave son rectangulares. A fachada é a parte máis interesante desta igrexa. Dous pares de columnas estriadas e lisas manteñen o voo das arquivoltas peraltadas da porta principal. Decóranse con capiteis zoomorfos de singular beleza. Unha ventá románica sobre o saínte enmarcada tamén con columnas e un arco de medio punto. Remátase cunha espadana que acolle as dúas campás da igrexa. A ventá románica do testeiro é de grandes proporcións e ten unha curiosa decoración nos capiteis. Galería de imaxes Notas Véxase tamén Bibliografía Eiján, S. (1981 [1920]). Historia de Ribadavia y sus alrededores. Lugo: Alvarellos. ISBN 84-85311-40-X. Ponce Couce, Leandro; Sánchez García, Jesús Ángel (1998). Galicia. Guía do Patrimonio Arquitectónico. Vía Láctea Editorial. ISBN 84-89444-50-1. Risco, Vicente (1980). Geografía General del Reino de Galicia. Ediciones Gallegas. Ligazóns externas Manuel Gago (7 de novembro de 2007). "Gomariz e as adegas medievais do Ribeiro". Capítulo 0. Galería de imaxes da igrexa feita por FreeCat en flickr.com Entrada no blog toaddysnews